CELEX: 32012D1221(01)
Language: et
Date: 2012-12-19 00:00:00
Title: Komisjoni otsus, 19. detsember 2012 , millega muudetakse 30. juuli 2010 . aasta otsust seoses selle kohaldatavuse ja toiduainete tarneahela toimimise parandamist käsitleva kõrgetasemelise foorumi kooseisuga

21.12.2012   
            
            
               ET
            
            
               Euroopa Liidu Teataja
            
            
               C 396/17
            
         KOMISJONI OTSUS,
   19. detsember 2012,
   millega muudetakse 30. juuli 2010. aasta otsust seoses selle kohaldatavuse ja toiduainete tarneahela toimimise parandamist käsitleva kõrgetasemelise foorumi kooseisuga
   2012/C 396/06
   EUROOPA KOMISJON,
   võttes arvesse Euroopa Liidu toimimise lepingut
   ning arvestades järgmist:
   
               (1)
            
            
               Komisjoni 30. juuli 2010. aasta otsus, millega luuakse toiduainete tarneahela toimimise parandamist käsitlev kõrgetasemeline foorum, (1) kehtib kuni 31. detsembrini 2012.
            
         
               (2)
            
            
               Foorum on andnud oma panuse konkurentsivõime suurendamiseks põllumajandus- ja toiduainesektori väärtusahelas, jälgides põllumajandus- ja toiduainetööstuse konkurentsivõimega tegeleva kõrgetasemelise töörühma soovituste ning komisjoni teatises „Toiduainete tarneahela parem toimimine Euroopas” (2) esitatud algatuste rakendamist. Foorum on soovitanud võtta uusi suunatud meetmeid. Kõnealustele algatustele peavad järgnema meetmed. Seepärast peab toiduainete tarneahela toimimise parandamist käsitlev kõrgetasemeline foorum jätkama oma tööd pärast 31. detsembrit 2012.
            
         
               (3)
            
            
               Foorumi liikmesust tuleks laiendada kõikide liikmesriikide ametiasutustega, et lihtsustada heade tavade vahetust ning suurendada foorumi mõjuala. Eraorganisatsioonide esindatus tuleks läbi vaadata kandideerimiskutsete põhjal, et tagada sidusrühmade tasakaalustatud esindatus,
            
         ON VASTU VÕTNUD KÄESOLEVA OTSUSE:
   Ainus artikkel
   30. märtsi 2010. aasta otsust muudetakse järgmiselt:
   
               1.
            
            
               Artiklit 4 muudetakse järgmiselt.
               
                           a)
                        
                        
                           Lõige 1 asendatakse järgmisega:
                           „1.   Foorumisse kuulub kuni 50 liiget.”
                        
                     
                           b)
                        
                        
                           Lõige 3 asendatakse järgmisega:
                           „3.   Liikmesriikide ametiasutused nimetavad oma esindaja ettevalmistavasse töörühma, millele on osutatud artikli 5 lõikes 2.
                           Muud liikmed nimetab ettevõtluse ja tööstuse peadirektoraadi peadirektor organisatsioonide hulgast, kellel on kogemused ja pädevus artiklis 2 ja artiklis 3 osutatud valdkondades ning kes on vastanud kandideerimiskutsele. Kõnealused organisatsioonid nimetavad oma esindaja foorumisse ja ettevalmistavasse töörühma, millele on osutatud artikli 5 lõikes 2.
                           Komisjon võib keelduda organisatsiooni nimetatud esindajast, kui rühma loomisel sätestatud eeskirjade või rühma töökorra alusel leitakse põhjendatult, et nimetatud isik ei ole sobiv. Sellisel juhul palutakse asjaomasel organisatsioonil nimetada teine esindaja.”
                        
                     
         
               2.
            
            
               Artikkel 7 asendatakse järgmisega:
               „Artikkel 7
               Kohaldatavus
               Käesolevat otsust kohaldatakse kuni 31. detsembrini 2014.”
            
         
      Brüssel, 19. detsember 2012
      
         
            Komisjoni nimel
         
         
            asepresident
         
         Antonio TAJANI
      
   
   
      (1)  ELT C 210, 3.8.2010, lk 4.
   
      (2)  KOM(2009) 591, 28.10.2009.